Source: http://docplayer.fi/46728131-Salo-ylikosken-tuulivoimayleiskaavan-luontoselvitykset-lintujen-syysmuutto.html
Timestamp: 2017-12-16 09:36:06+00:00
Document Index: 19351

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SALO-YLIKOSKEN TUULIVOIMAYLEISKAAVAN LUONTOSELVITYKSET: LINTUJEN SYYSMUUTTO - PDF
Download "SALO-YLIKOSKEN TUULIVOIMAYLEISKAAVAN LUONTOSELVITYKSET: LINTUJEN SYYSMUUTTO"
1 SALO-YLIKOSKEN TUULIVOIMAYLEISKAAVAN LUONTOSELVITYKSET: LINTUJEN SYYSMUUTTO
2 1 (11) Sisältö 1 Tehtävän sisältö Menetelmät Tulokset Muutto Levähdysalueet Vaikutusten arviointi ja johtopäätökset Raportin kuvat: Marjo Pihlaja Pohjakartta-aineistot: Maanmittauslaitos 2016 Työn tilaaja: Kauhavan kaupunki Selvityksen laatija: Latvasilmu osk (Y-tunnus ), Marjo Pihlaja ja Tuomo Pihlaja Raportin päiväys: Yhteystiedot: tai puh Kansikuva: Näkymä muutonseurantapaikalta etelä-kaakkoon kohti nykyistä voimalaa, joka sijaitsee noin 2,5 km etäisyydellä seurantapisteestä.
3 2 (11) 1 Tehtävän sisältö Salo-Ylikosken alueelle on suunnitteilla tuulivoimapuisto, jonka osayleiskaavaluonnos liiteaineistoineen oli nähtävillä MRA 30 :n mukaista kuulemista varten. Kaavaa varten on laadittu aiemmin kattavat luontoselvitykset, joita katsottiin tarpeen vielä täydentää syysmuuton seurannalla ja muutonaikaisella mahdollisten levähdysalueiden tarkastuksella. Ely-keskuksen lausunnon mukaisesti tehtiin syysmuutonseuranta sekä tarkastettiin muutonseurantakäyntien yhteydessä läheiset soveltuvat levähdysalueet. Seurannasta vastasivat ja selvityksen laativat FT biologi Marjo Pihlaja ja FM biologi Tuomo Pihlaja Latvasilmu osk:sta. Kuva 1. Kaava-alue. Punaisella ympyrällä on merkitty syysmuuton seurantapiste ja sinisellä tähdellä nykyinen voimala, joka näkyy kansikuvassa.
4 3 (11) 2 Menetelmät Syysmuuttoa seurattiin hankealueella kuutena eri päivänä; (7:30-16:00, pilvisyys 0-1/8, tuuli heikko pohjoisen suunnasta, +4 C), (9:00-15:15, pilvisyys 8/8, tuuli 5 m/s pohjoisesta), (8:00-12:30, 8/8, tuuli heikko idästä, +7 C), (8:00-13:30, pilvisyys 4/8, tuuli heikko luoteesta, -1 C), (7:50-12:50, pilvisyys 0/8, tuuli kohtalainen pohjoisesta, +1 C), (8:30-13:30 pilvisyys 2/8, tuuli heikkokohtalainen koillisesta, -2 C) yhteensä n. 35 tunnin ajan. Tarkkailupiste sijaitsi hankealueella Rajanevan turvetuotantoalueella (kuva 1). Paikalta näkee sektorille SSW- NNW (etelälounas-pohjoisluode) erinomaisesti useiden kilometrien päähän mutta idän puolella lähimetsä muodostaa katveen, joka estää useiden kilometrien päässä, tai matalalla lentävien lintujen havainnoimisen. Kuitenkin paikalta näkee SE-ESE (kaakkoitäkaakko) sektorille n. 200 m korkeudella lentävät linnut n. 2 km etäisyydeltä ja jo etelän suunnalla huomattavasti kauempaakin. Pienemmät ja matalalla lentävät yksilöt tulevat todennäköisimmin huomatuksi lähellä havainnoijaa. Havainnoinnissa painotettiin hanhi-, kurki-, petolintu- ja joutsenmuuttoa ja havainnointi jaettiin kuudelle päivälle aktiivisen muuton aikaan. Samaan aikaan oli seurantaa sekä länsirannikolla Kalajoen alueella (kaava-alueesta noin 100 km pohjoiseen) että Nivalassa (kaava-alueesta noin 100 km koilliseen), joista saatiin suullisena tietona muuttovirran kulkuun ja ajoittumiseen liittyviä havaintoja pohjoisesta tulevasta muutosta. Tarkkailupäivät pyrittiin sijoittamaan sääolosuhteiden puolesta erityisen hyviin muuttopäiviin. Havaituista linnuista kirjattiin ylös yksilömäärä, lentosuunta, ohituspuoli, ohitusetäisyys, lentokorkeus sekä kellonajat. Pienten varpuslintujen kohdalla ei kirjattu edellä mainittuja tietoja yhtä tarkasti ylös, vaan kirjattiin yleisemmin tunneittain havaitun muuton runsaus, suunta ja korkeus. Seurantapäivinä tarkastettiin lähialueen peltoaukeiden mahdolliset levähtävät linnut tarkastettiin myös Kalijärv, joka on linnustollisesti arvokas alue. 3 Tulokset 3.1 Muutto Selvät maanpinnanmuodot, kuten meren sekä suurten järvien rannikko ja suuret jokilaaksot muodostavat muuttolinnuille tärkeitä muuton suuntaajia eli ns. johtolinjoja, joita linnut seuraavat muutollaan. Selvitysalueen välittömässä läheisyydessä ei ole tällaisia johtolinjoja vaan lähin johtolinja (länsirannikko) sijaitsee yli 30 km päässä. Muuttoreittien sijoittuminen johtolinjaan nähden riippuu voimakkaasti vallitsevasta tuulen suunnasta, joka todennäköisesti määrää esimerkiksi sen mistä lintujen muuttovirta kulloinkin kulkee suhteessa selvitysalueeseen. Tuulen suunta ja voimakkuus vaikuttaa lähes kaikkien selvitysalueen kautta muuttavien lajien lentokorkeuksiin ja muuttoreitteihin, koska esimerkiksi muuton painopiste siirtyy herkästi tuulen suunnan ja voimakkuuden vaikutuksesta jopa muutamia kilometrejä. Kovalla vastatuulella tai muuten huonoissa muutto-olosuhteissa merkittävästi suurempi osa linnuista laskee muuttokorkeuttaan törmäyskorkeudelle tai sen alapuolelle. Riittävän huonon sään aikana monet linnut keskeyttävät muuttonsa kokonaan. Maa-alueiden yllä valtaosa lintujen muutosta kulkee yleensä korkealla. Esimerkiksi hyvällä ja myötätuulisella säällä muuttavat petolinnut ja kurjet lentävät yleensä useamman sadan metrin korkeudessa eli selvästi tuulivoimaloiden törmäyskorkeuden yläpuolella. Myös merkittävä osa kahlaajista ja esim. varpuslinnuista muuttaa maaalueiden yllä usein hyvin korkealla. Sen sijaan suuri osa hanhista ja joutsenista lentää noin m korkeudessa eli osin myös törmäyskorkeudella. Syksyllä hanhimuutto
5 4 (11) kulkee kuitenkin selvästi kevättä korkeammalla ja siten suurelta osin törmäyskorkeuden yläpuolella. Kuva 2. Seuranta-alueen sijoittuminen suhteessa vesistöjen johtolinjoihin. Länsirannikon linja sijoittuu yli 30 km päähän samoin sisävesien muodostamat johtolinjat sijoittuvat selvästi alueen itäpuolelle. Muuttoa havaittiin kuudesta tarkkailupäivästä neljänä ja ei muuttavia lintuja havaittu, vaikka sää oli otollinen. Syysmuuton tarkkailussa tilastoitiin yhteensä 4764 lintuyksilöä (Taulukko 1). Valtaosa havainnoista koskee varpuslintuja, joista runsain muuttaja oli räkättirastas. Kookkaista linnuista runsain muuttaja oli kurki, joita havaittiin vilkkaimpana päivänäkin noin 500 yksilöä. Lokkien havaittiin liikkuvan alueen eteläpuolitse melko kapeaa linjaa ilmeisesti ne siirtyvät rannikolta seudun turkistarhoille ruokailemaan.
6 5 (11) Taulukko 1. Seurannassa havaittu muutto. Lisäksi havaittiin vähäistä rastaiden liikehdintää alle 30 m korkeudessa sekä itään että länteen. Laji Yhteensä Sorsalinnut 222 Laulujoutsen Metsähanhi Hanhi Petolinnut 21 Merikotka 1 1 Kanahaukka 1 1 Varpushaukka Hiirihaukka Piekana Sinisuohaukka Ampuhaukka Tuulihaukka 1 1 Kurkilinnut 716 Kurki Lokkilinnut 290 Harmaalokki 5 5 Lokkilaji Kyyhkylinnut 83 Sepelkyyhky Varpuslinnut 3432 Naakka Korppi Tilhi Räkättirastas Punakylkirastas Rastaslaji Käpylintulaji Yhteensä Yleisesti ottaen syysmuutto oli alueella varsin vähäistä. Pieniä varpuslintuja havaittiin vain joitain satoja ja niitä ei tilastoitu erikseen. Hanhien ja kurkien muutot ajoittuivat muutamille runsaammille päiville, mutta muuttovirrat kulkivat joko rannikkolinjan tuntumassa tai selvästi idempää (kurkien huippumuuton virta). Joutsenten muuttoa ei tarkkailussa havaittu, vaikka joutsenet olivat vähitellen poistuneet Oulun seudun levähdysalueilta. Noiden kerääntymäalueiden muutto kulkee kuitenkin tyypillisesti pitkin rannikkolinjaa ja osin öisin. Alueella ei myöskään ole joutsenten tai muiden vesilintujen muuttoa ohjaavia vesistölinjoja. Petolintuja havaittiin myös niukasti vaikka näkyvyys niiden havaitsemiseen on alueella melko hyvä ja seurantaa tehtiin sääoloiltaan petomuuttoon sopivina päivinä. Lentokorkeudet varpuslinnuilla ja pedoilla olivat alhaisia (taulukko 2), samoin niillä muutamilla joutsenilla, joita havaittiin. Paikallisesti siirtyvät laulujoutsenet lentävät tyypillisesti alle 60 metrin korkeudella. Havaitut muuttavat hanhet (metsähanhia ja
7 6 (11) lajilleen määrittämättömiä todennäköisiä metsähanhia) muuttivat kaikki voimaloiden pyörähdyskorkeutta korkeammalla. Taulukko 2. Lentokorkeudet lajeittain. Voimalan roottorin pyörähdyskorkeus sijoittuu 50 m ja 225 m välille (harmaalla korostetut sarakkeet). Korkeus Yksilöitä Laji >350 Yhteensä Sorsalinnut 222 Laulujoutsen 71 % 29 % Metsähanhi % 37 Hanhi % 60 % 164 Petolinnut 21 Merikotka % 1 Kanahaukka % -- 1 Varpushaukka % 50 % Hiirihaukka 20 % % 20 % -- 5 Piekana % % -- 2 Sinisuohaukka 50 % % Ampuhaukka 67 % 33 % Tuulihaukka 100 % Kurkilinnut 716 Kurki % 60 % 34 % 716 Lokkilinnut 290 Harmaalokki % Lokkilaji % 36 % 38 % 1 % 285 Kyyhkylinnut 83 Sepelkyyhky 2 % 24 % 73 % Varpuslinnut 3432 Naakka % Korppi % Tilhi 54 % 27 % 19 % Räkättirastas 39 % 18 % 31 % 2 % 9 % 2255 Punakylkirastas 43 % 15 % 43 % Rastaslaji 7 % 61 % 29 % 3 %
8 7 (11) Kuva 3. Seurantapaikasta (punainen tähti) havaitut muuttavat kurjet (nykyinen ja suunnitellut voimalat on merkitty mustilla rasteilla). Havainnot painottuvat peltoalueiden suuntaan. Kurjet: Kurkien osalta tarkkailupäiviin ei osunut erityisen voimakkaita muuttopäiviä. Muuttosuunta oli parvilla valtaosin etelä ja linnut näyttivät seuraavan peltolinjoja (kuva 3). Kaikkiaan kurkia havaittiin 716 ja 94 % muutti selvästi törmäyskorkeuden yläpuolella. Alueella ei ole selkeitä pinnanmuotoja, jotka muodostaisivat voimakkaita termiikkejä, joihin kurjet erityisesti hakeutuisivat. Voimalat eivät muodosta erityistä törmäysriskiä kurjille.
9 8 (11) Kuva 4. Seurantapaikasta (punainen tähti) havaitut lokkilintujen liikkuminen. Havainnot painottuvat etelän ja kaakon puolen peltoalueiden suuntaan. Lokkilinnut: Lokkilinnuista havaittiin pääosin ilmeisesti ruokailu- ja yöpymisalueen välillä liikkuvia määrittämättömiä lokkeja (suuri etäisyys). Valtaosa oli todennäköisesti harmaalokkeja. Lappajärvellä havaittiin tuhansia harmaalokkeja muutonseurantapäivien yhteydessä. Aiempana vuonna siellä oli vastaavasti tuhansia kalalokkeja. Lokkiparvet seurasivat etelä- ja kaakkoispuolen peltolinjoja (kuva 4). Noin 60 % lokeista lensi arvion mukaan törmäyskorkeudessa, mutta pääosa selvästi kaava-alueen ulkopuolella.
10 9 (11) Kuva 5. Seurantapaikasta (punainen tähti) havaitut muuttavat hanhet. Kaikki määritysetäisyydellä havaitut hanhet olivat metsähanhia ja todennäköisesti ainakin valtaosa kaikista hanhista oli samaa lajia. Hanhet: Muuttavia hanhia havaittiin vain 201 yksilöä, jotka olivat todennäköisesti kaikki metsähanhia (taulukko 1). Kaikki havaitut hanhet muuttivat selvästi pyörähdyskorkeutta ylempänä (taulukko 2) ja kaava-alueen ulkopuolella (kuva 5). Vesilintujen muuttoa ei havaittu seurannassa. Vesilinnut muuttavat maa-alueilla hyvin korkealla ja laskeutuvat alemmas yleensä vain suurten vesistölinjojen yllä. Kyyhkyt: Muuttavia sepelkyyhkyjä havaittiin vain 83. Muuttokorkeus oli voimaloiden pyörähdyskorkeudessa, mikä on tyypillinen lentokorkeus muuttaville sepelkyyhkyille. Alueen maanmuodoista johtuen on epätodennäköistä, että sepelkyyhkymuutto kanavoituisi merkittävästi suunnittelualueelle.
11 10 (11) Kuva 6. Seurantapaikasta (punainen tähti) havaitut muuttavat petolinnut. Havainnot painottuvat havaintopaikan läheisyyteen koska monet petolinnut liikkuivat matalalla, jolloin niitä ei voi kauempaa havaita metsän katveen vuoksi. Yksittäiset petolinnut on myös todennäköisempää huomata lähellä havaintopaikkaa. Petolinnut: havaittu petolintujen syysmuutto oli vaatimatonta. Petolintuja havaittiin yhteensä vain 21 runsaimman lajin ollessa varpushaukka (6 yksilöä, taulukko 1). Pääasiallinen muuttosuunta oli suoraan etelään (kuva 6). Havainnot painottuvat havaintopaikan läheisyyteen, koska monet petolinnut liikkuivat matalalla, jolloin niitä ei voi kauempaa havaita metsän katveen vuoksi. Yksittäiset petolinnut on myös todennäköisempää huomata lähellä havaintopaikkaa. Ne myös saattoivat seurata avointa suolinjaa, mutta todennäköistä on että muuttavia petolintuja liikkuu harvakseltaan tasaisesti koko seudun yli. Sinisuohaukan havaittiin lentävän kohti nykyistä voimalaa noin napakorkeudella ja väistävän sitä länsipuolitse pudottaen lentokorkeutta alle pyörähdyskorkeuden. Aineisto ei anna mahdollisuuksia kovin laajoihin johtopäätöksiin. Varislinnut: Varislinnuista havaittiin vain muutamien korppien liikehdintää alueella sekä 60 naakan liikkeet. Lentokorkeudet olivat pyörähdyskorkeutta ylempänä ja liikkuminen tapahtui kaava-alueen ulkopuolella. Varisten päämuutto ei osunut tarkkailupäiville. Varpuslinnut: Lokakuun havaintopäivinä havaittiin kohtalaisen vilkasta rastasmuuttoa, joka koostui pääosin räkättirastaista. Muutto kulki leveähkönä rintamana ja melko matalalla kohti länttä ja lounasta. Havainnot painottuvat tarkkailupisteen lähietäisyyksille, koska kauempana matalalla kulkevia pieniä lintuja ei voinut havaita. Muiden varpuslintujen osalta havaitut määrät olivat ajankohtaan nähden hyvin vähäisiä.
12 11 (11) 3.2 Levähdysalueet Selvitysalueella tai sen välittömässä läheisyydessä ei sijaitse tiedossa olevia muuttolintujen merkittäviä levähdys- tai ruokailualueita. Fräntilän pelloilla kaava-alueen itäpuolella havaittiin paikallisena noin 100 kurkea, jotka siirtyilivät matalassa lentäen. Paikallisten asukkaiden havaintojen mukaan levähtävät kurjet ovat yöpyneet Pökkäsaarten viereisellä avosuolla Salonnevalla. Tällöin ne eivät siirry ruokailu- ja levähdysalueen välillä voimala-alueen kautta havaittiin kaava-alueen eteläpuolella olevilla suurilla peltoaukeilla noin 40 laulujoutsenta. Lajin sisämaan kertymät voivat olla nykyisin useita satoja laulujoutsenia, joten määrä oli suhteellisen pieni. Kaava-aluetta ympäröivillä turvetuotantoalueilla kierteli lokakuussa muutamia paikallisia laulujoutsenia. Paikallisten asukkaiden havaintojen perusteella alueella ei juuri levähdä joutsenia ja havainnot keskittyvät jokivarren pelloille, jossa niitä saattaa viivytellä talveen saakka. Kalijärv tarkastettiin käynnillä eikä siellä havaittu vesilintuja lainkaan. Myöskään muilla läheisillä peltoalueilla tai suoalueilla ei havaittu lepäilijöitä. Läheiset pelto- ja suoalueet tarkastettiin kaikilla käynneillä. Tuulivoimayleiskaavan ei arvioida aiheuttavan merkittävää haittaa alueella levähtäville muuttolinnuille. 4 Vaikutusten arviointi ja johtopäätökset Syysmuuton seurannassa ei havaittu merkittävää muuttoa. Kevätmuuton yhteydessä merkittävin alueen kautta muuttava laji oli taigametsähanhi. Syysmuutolla metsähanhien määrä oli selvästi vähäisempi ja muuttokorkeudet selkeästi voimaloiden pyörähdyskorkeutta ylempänä. Törmäysriski on hyvin alhainen eikä mahdollisten törmäysten arvioida vaikuttavan metsähanhien kannankehitykseen. Alue ei muodosta merkittävää estettä muuttoreitille, sillä voimala-alue on suhteellisen pieni. Runsaimmat muuttajat syysmuutolla olivat rastaat, joiden muutto etenee tasaisena rintamana maa-alueilla. Voimalat eivät muodosta rastaslajeille populaatiovaikutuksia. Kurkia havaittiin hieman reilu 700 muuttajaa ja muuttavat yksilöt havaittiin pääasiassa itäpuolen peltoalueiden yllä. Kurkien päämuutto kulkee tyypillisesti alueen ohi sekä rannikkolinjaa että itäpuolta myöten. Kurkien osalta vaikutusten ei odoteta muodostuvan merkittäväksi, sillä lajin ei ole havaittu olevan altis törmäyksille ja kanta on ollut pitkään ja voimakkaasti kasvava ja alueella ei ole kurkimuuton valtaväylää. Muidenkin lintulajien osalta muuttajien määrät olivat hyvin vähäisiä. Alueella ei todettu olevan merkittäviä levähdys- ja ruokailualueita, joilla levähtäville linnuille voimalat muodostaisivat erityistä törmäysriskiä tai häiriötä. Tuulivoimaloide ei arvioda aiheuttavan merkittäviä vaikutuksia syysmuutolla oleville linnuille. Haitalliset vaikutukset ovat hyvin epätodennäköisiä.
Kortesjärven tuulivoimapuiston linnusto ja lepakkoselvitys
S U U N N IT T EL U JA T EK N IIK K A KAUHAVAN KAUPUNKI linnusto ja lepakkoselvitys FCG SUUNNITTELU JA TEKNIIKKA OY P24345P002 Kortesjärven tuulivoimapuiston linnusto ja lepakkoselvitys 1 (29) Marjo Pihlaja